| Medaljeoversikt |
| --- |
| Friidrett: |
| Konkurrerte for Kypros’ flagg Kypros |
| Friidrett Balkanmesterskapet i friidrett |
| Gull | Pitesti 2016 |  6,49 m |
| Friidrett De europeiske småstatslekene |
| Gull | Luxembourg 2013 |  6,07 m |
| Gull | Schaan 2011 |  6,35 m |
| Gull | Nikosia 2009 |  6,05 m |
| Gull | Monaco 2007 |  5,81 m |
| Friidrett Middelhavslekene |
| Gull | Mersin 2013 |  6,51 m |
| Friidrett Universiaden |
| Sølv | Taipei 2017 |  6,42 m |
| Friidrett Lag-EM i friidrett (Second League) |
| Sølv | Tel Aviv 2017 |  6,40 m |
| Sølv | Stara Zagora 2015 |  6,31 m |
| Gull | Kaunas 2013 |  6,46 m |
| Friidrett Lag-EM i friidrett (Third League) |
| Bronse | Reykjavík 2011 |  5,83 m |

**Nektaria Panagi** (født 20. mars 1990 i Larnaca) er en kypriotisk friidrettsutøver som konkurrerer i lengdehopp. Hennes fremste internasjonale meritt er gull under Balkanmesterskapet i friidrett 2016, og hun har også flere gullmedaljer fra De europeiske småstatslekene.

Idrettskarriere
---------------

### 2007

Panagi kom på andreplass i det kypriotiske mesterskapet i friidrett 2007. Hun deltok i De europeiske småstatslekene 2007 i Monaco, og vant der lengdehopp med 5,81 meter. Hun deltok også i Europacupen i friidrett (First League, gruppe B), og kom der på åttende- og sisteplass med 5,78 meter.

Hun deltok i Ungdoms-VM i friidrett 2007 (U18), men hoppet 5,73 meter, som var 18. beste resultat i kvalifiseringsrunden, og nådde ikke finalen. I European Youth Summer Olympic Festival 2007 hoppet hun 5,67 meter i kvalifiseringen, som var 20. beste resultat, og ble ikke kvalifisert til finalerunden.

### 2009

De europeiske småstatslekene 2009 ble arrangert på Kypros, og Panagi vant igjen lengdehopp, 6 cm foran Johanna Ingadottir fra Island. Kypros deltok i Second League under Lag-EM i friidrett 2009, og Panagi kom der på sjetteplass i lengdehopp. Hun kom på femteplass i Middelhavslekene 2009, og i Junior-EM i friidrett 2009 ble hun slått ut i kvalifiseringsrunden, der hun fikk 20. beste resultat med 5,88 meter.

### 2011

Kypros deltok i Third League under Lag-EM i friidrett 2011, og Panagi kom der på tredjeplass, bak Rotem Battat-Golan og Hafdís Sigurdardóttir. Hun vant lengdehopp i det kypriotiske mesterskapet i friidrett.

I juli deltok hun i U23-EM i friidrett 2011 i Ostrava, og fikk 12. beste resultat i kvalifiseringen, med 6,11 meter, og økte med én cm i finalen der hun kom på tiendeplass.

### 2012

Panagi forbedret sin personlige rekord flere ganger i 2012, fra 6,12 meter i 2011. Hun hoppet 6,41 i Lefkosia i mai til 6,47 i Chania i juni. Under EM i friidrett 2012 fikk hun 15. beste resultat i kvalifiseringen, og nådde ikke finalen. Den 4. juli hoppet hun 6,56 meter under Venizelia-stevnet i Chania, som var ny personlig rekord, en rekord hun hadde fram til 2016.

### 2013

Hun vant lengdehopp under De europeiske småstatslekene 2013, én cm foran Hafdis Sigurdardottir. Hun kom på andreplass i Venizelia-stevnet i Chania, og deltok i Lag-EM i friidrett 2013, der Kypros deltok i Second League, der hun vant lengdehopp. Hun vant også lengdehopp under Middelhavslekene 2013, der hun hoppet 6,51 meter. Hun deltok i det greske mesterskapet 2013, og kom der på andreplass.

### 2014

Panagi deltok i Samveldelekene 2014. I kvalifiseringsrunden hoppet hun 6,36 meter, og i finalen hoppet hun 6,33 meter og endte på sjuendeplass. I EM i friidrett 2014 fikk hun 24. beste resultat i kvalifiseringen, og fikk ikke hoppet i finalerunden.

### 2015

Hun kom på andreplass i lengdehopp under Lag-EM i friidrett 2015, der Kypros deltok i Second League. Hun deltok i Sommeruniversiaden 2015 i Kina, og kom der på fjerdeplass med 6,52 meter. I det greske mesterskapet i juli kom hun på tredjeplass.

### 2016

Hun vant Venizelia-stevnet i Chania, og kom på andreplass i Filothei Women Gala 2016 i Athina. I Orestiko-stevnet i Argos forbedret hun sin personlige rekord til 6,59, som holdt til seier, og hun tangerte denne rekorden i det kypriotiske mesterskapet, der hun vant lengdehoppkonkurransen. I Balkanmesterskapet i friidrett 2016 vant hun lengdehopp.

Hun deltok i EM i friidrett 2016, men 6,33 meter ble 17. beste resultat i kvalifiseringen, og hun hoppet dermed ikke i finalerunden.

### 2017

Panagi vant Greek Grand Prix i Argos Orestiko, der hun igjen hoppet 6,59 meter, og hun vant lengdehopp i det kypriotiske mesterskapet som ble arrangert i Limassol. Hun kom på andreplass i Lag-EM i friidrett 2017, der Kypros deltok i Second League, kun slått av Jana Velďáková. Hun deltok i Spitzen Leichtathletik-stevnet i Luzern, og kom der på andreplass. I juli forbedret hun sin personlige rekord to ganger, først til 6,65, deretter 6,66 da hun vant Davitzógleia-stevnet i Kavala.

Hun representerte Kypros under VM i friidrett 2017, og fikk der 15. beste resultat i kvalifiseringen, og nådde dermed ikke finalen. I Sommeruniversiaden 2017 fikk hun sølv, der Alina Rotaru fra Romania vant. 

2018
Hun deltok i Samveldelekene 2018 i Gold Coast i Australia, og kom der på sjetteplass. Hun kom på andreplass i Josef Odložil Memorial i Tsjekkia, og kom på fjerdeplass i Anhalt 2018 i Dessau i Tyskland. I Middelhavslekene 2018 kom hun på fjerdeplass, sju cm bak Fatima Diame som fikk bronse. Den 4. juli satte hun ny personlig rekord med 6,72 i Orestiko-stevnet i Argos, med 1,7 m/s medvind.

Hun representerer Kypros under EM i friidrett 2018.

Referanser
----------

1. ↑   World Athletics Database, World Athletics utøver-ID 235934[Hentet fra Wikidata]
2. 1 2 3 4 5 6 7 8 9 10  IAAF - *Nektaria Panagi - Results*, besøkt 8. august 2018.
3. ↑  IAAF - *5th IAAF World Youth Championships - Women - Long jump - Qualification*, besøkt 8. august 2018.
4. ↑  European Athletics - *European Youth Olympic Festival*, besøkt 8. august 2018.
5. ↑  European Athletics - *European Athletics U20 Championships - Novi Sad 2009*, besøkt 8. august 2018.
6. ↑  European Athletics - *European Athletics U23 Championships - Ostrava 2011*, besøkt 8. august 2018.
7. ↑  European Athletics - *European Athletics Championships - Zurich 2014*, besøkt 8. august 2018.
8. ↑  European Athletics - *European Athletics Championships - Amsterdam 2016*, besøkt 8. august 2018.

Eksterne lenker
---------------

* (en) Nektaria Panagi – Commonwealth Games Federation Rediger på Wikidata

* (en) Nektaria Panagi – World Athletics Rediger på Wikidata
* (en) Profil hos European Athletics
* (en) Profil hos Samveldelekene 2018 Arkivert 8. august 2018 hos Wayback Machine.
* (en) Profil hos Samveldelekene 2014 Arkivert 17. september 2021 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |